CELEX: 62016TA0786
Language: sk
Date: 2020-01-30 00:00:00
Title: spojené veci T-786/16 a T-224/18: Rozsudok Všeobecného súdu z 30. januára 2020 – PV/Komisia („Verejná služba – Úradníci – Psychické obťažovanie – Séria rozhodnutí prijatých Komisiou v neprospech žalobcu – Žiadosti o pomoc – Disciplinárne konanie – Odvolanie z funkcie – Zrušenie odvolania z funkcie – Nové disciplinárne konanie – Nové odvolanie z funkcie“)

9.3.2020   
            
            
               SK
            
            
               Úradný vestník Európskej únie
            
            
               C 77/40
            
         
      Rozsudok Všeobecného súdu z 30. januára 2020 – PV/Komisia
      (spojené veci T-786/16 a T-224/18) (1)
      
      („Verejná služba - Úradníci - Psychické obťažovanie - Séria rozhodnutí prijatých Komisiou v neprospech žalobcu - Žiadosti o pomoc - Disciplinárne konanie - Odvolanie z funkcie - Zrušenie odvolania z funkcie - Nové disciplinárne konanie - Nové odvolanie z funkcie“)
      (2020/C 77/58)
      Jazyk konania: francúzština
      
         Účastníci konania
      
      
         Žalobca: PV (v zastúpení: M. Casado García-Hirschfeld, avocate)
      
         Žalovaná: Európska komisia (v zastúpení: G. Berscheid, B. Mongin a I. Melo Sampaio, splnomocnení zástupcovia)
      
         Predmet veci
      
      Návrh podaný na základe článku 270 ZFEÚ po prvé na určenie, že žalobca bol obeťou psychického obťažovania, po druhé v prvom rade na zrušenie vo veci T-786/16 hodnotiacich správ žalobcu za roky 2014, 2015 a 2016, rozhodnutí generálneho riaditeľa Generálneho riaditeľstva (GR) Komisie „Tlmočníctvo“ z 31. mája a 5. júla 2016 týkajúcich sa zníženia mzdy žalobcu a rozhodnutia z 28. novembra 2016, ktorým sa zamietajú sťažnosti podané proti týmto rozhodnutiam, listu o predbežnom informovaní „Úradu pre správu a úhradu individuálnych nárokov“ (PMO) z 21. júna 2016, ktorým bol žalobca informovaný, že dlhuje sumu vo výške 33 593,88 eura, rozhodnutia PMO z 11. júla 2016 o pozastavení mzdy žalobcu od 1. júla 2016, ako aj rozhodnutia zo 17. januára 2017, ktorým sa zamieta sťažnosť podaná proti týmto rozhodnutiam, rozhodnutia o odvolaní z funkcie z 26. júla 2016, oznámenie generálneho riaditeľa GR Komisie „Tlmočníctvo“ z 31. júla 2016, ktorým oznamuje svoj úmysel považovať neprítomnosť žalobcu za neoprávnenú za obdobie od 2. júna do 31. júla 2016 a znížiť v zodpovedajúcej výške jeho mzdu, list o predbežnom informovaní PMO z 21. septembra 2016 o celkovom dlhu, ktorým bol žalobca informovaný, že dlhuje sumu vo výške 42 704,74 eura, a rozhodnutia zo 17. januára 2017, ktorým sa zamieta sťažnosť podaná proti tomuto listu, oznámenia o dlhu z 20. júla 2017 a rozhodnutia z 29. novembra 2017, ktorým sa zamieta sťažnosť podaná proti tomuto oznámeniu a disciplinárnemu konaniu CMS 13/087, a vo veci T-224/18 rozhodnutia o začatí disciplinárneho konania CMS 17/025, emailov, ktorými sa žalobca vyzýva na účasť na hodnotení za roky 2016 a 2017, rozhodnutia z 24. júla 2017 o opätovnom pracovnom zaradení žalobcu v nadväznosti na zrušenie rozhodnutia o jeho odvolaní z funkcie a rozhodnutia z 15. januára 2018, ktorým sa zamieta sťažnosť podaná proti tomuto rozhodnutiu, rozhodnutia PMO z 12. septembra 2017 o vyplatení žalobcovi kompenzácie medzi oznámením o dlhu z 20. júla 2017 a nevyplatenými mzdami za obdobie od 1. augusta 2016 do 30. septembra 2017, rozhodnutia, ktorým sa zamieta sťažnosť podaná proti tomuto rozhodnutiu, a rozhodnutia o zastavení vyplácania mzdy žalobcu od 1. októbra 2017, a subsidiárne na zrušenie vo veci T-786/16 lekárskych posudkov z 27. júna a 10. októbra 2014, rozhodnutí z 23. októbra 2014, 20. januára, 20. marca a 30. júla 2015 a 15. marca a 18. mája 2018, ktorými sa zamietajú žiadosti o pomoc, rozhodnutí z 9. februára, 30. marca, 5. mája, 24. jún, 1. októbra a 12. novembra 2015, 15. januára, 22. apríla, 31. mája, 5. júla, 11. júla a 15. septembra 2016 o zrážkach zo mzdy, a rozhodnutí, ktorými sa zamietajú sťažnosti podané proti týmto rozhodnutiam, oznámení o dlhu z 10. marca, 11. mája, 10. júna, 11. augusta, 13. novembra a 9. decembra 2015 a z 18. júla 2016, zamietajúcich rozhodnutí z 12. marca, 11. augusta a 13. októbra 2015, zo 7. júna a z 21. septembra týkajúcich sa sťažností podaných proti hodnoteniu, lekárskym oznámeniam posudkového lekára Komisie, ktorými sa konštatuje nedostavenie na lekársku prehliadku 16. a 18. júla, 8. augusta, 4. septembra a 4. decembra 2014, 4. februára, 13. apríla, 4. júna, 11. augusta, 14. októbra a 4. decembra 2015, 5. februára, 22. marca, 18. apríla, 3. júna, 30. júna a 25. júla 2016, rozhodnutia o zamietnutí sťažnosti zo 14. júla 2016 týkajúcej sa neoprávnenej neprítomnosti v práci 16. a 17. marca 2016, a po tretie tak vo vec T-786/16, ako aj vo veci T-224/18 na náhradu majetkovej a nemajetkovej ujmy, ktorá bola žalobcovi údajne spôsobená
      
         Výrok rozsudku
      
      
                  1.
               
               
                  Žaloby sa zamietajú.
               
            
                  2.
               
               
                  PV je povinný nahradiť trovy konania, vrátane trov súvisiacich s konaniami o nariadení predbežných opatrení vo veciach T-224/18 R a T-224/18 R II.
               
            
         (1)  Ú. v. EÚ C 123, 9.4.2018.